Eviteu logos corporatius als vostres avatars de Nus

Nus
Thu, 27 Apr 2023 13:44:13 +0000
Públic

Hola a tothom,

Nus és una xarxa docent molt horitzontal on cada usuari es representa a si mateix. En aquest sentit, us demanem que no utilitzeu logos corporatius (Departament d’Educació, Generalitat, XTEC, etc) en els vostres avatars, ja que els usuaris novells poden interpretar que la vostra resposta prové de la institució. El vostre avatar hauria de representar-vos només a vosaltres.

Personalitzeu el vostre perfil amb una fotografia. Si no voleu mostrar-vos clarament, podeu optar per fotografies parcials, més allunyades, de perfil, amb efectes, caricatures, dibuixos…

Com a humans que som, ens agrada veure (o intuir) com són les persones amb qui estem parlant.

Per fer el canvi, heu d’anar al vostre perfil → Preferències → Compte → Foto de perfil.

Cordialment,
Equip Nus

1 publicació - 1 participant

Llegeix tot el tema